TEGH บวกต่อ 3% โบรกมองกำไรปี 65-67 โตเฉลี่ย 20%-ยีลด์สูง 5%
TEGH วิ่งต่อ 3% ลุ้นกำไรปี 65-67 โตเฉลี่ย 20% โบรกคาดเงินปันผลสูง 5% แนะนำราคาเป้าหมาย 6.20 บ.
TEGH วิ่งต่อ 3% ลุ้นกำไรปี 65-67 โตเฉลี่ย 20% โบรกคาดเงินปันผลสูง 5% แนะนำราคาเป้าหมาย 6.20 บ.
24 ม.ค. 2566

ผู้สื่อข่าวรายงานว่า วันนี้ (24 ม.ค.66) ราคาหุ้น บริษัท ไทยอีสเทิร์น กรุ๊ป โฮลดิ้งส์ จำกัด (มหาชน) หรือ TEGH ณ เวลา 10:51 น. อยู่ที่ระดับ 5.40 บาท บวก 0.15 บาท หรือ 2.86% สูงสุดที่ระดับ 5.40 บาท ต่ำสุดที่ระดับ 5.25 บาท ด้วยมูลค่าการซื้อขาย 106.83 ล้านบาท

บล.กสิกรไทย ระบุในบทวิเคราะห์วันนี้ (24 ม.ค.) ว่า แนะนำ “ซื้อ” TEGH ที่ราคาเป้าหมาย 6.20 บ. เนื่องจากหุ้นซื้อขายอิงตาม PER ปี 66 ที่เพียง 6.10 เท่า หากอิงตามการอัตราเติบโตเฉลี่ย (CAGR) ของกำไรในช่วงปี 65-67 ที่ 20% ทางฝ่ายวิจัยเชื่อว่าราคาหุ้นมีการซื้อขายที่ราคาถูกเกินไป โดย ณ ระดับปัจจุบัน TEGH คาดเงินปันผลปี 66 สูงที่ 5%